ไม่ทราบว่าเป็นตากุ้งยิงไาการของน้องจะแดงบวมมีหนองสีเหลืองอยู่บนเปลือกตาบนคะ ทานยาแก้อักเสพและทายาร่วมด้วยอาการยังเหมือนเดิม แต่ก็ไม่บวมเพิ่มคะต้องทำไงต่อดีคะ ควรไปหาตาโดยตรงหรือเปล่าคะ
สวัสดีค่ะ อาการดังกล่าวมาอาจเกิดจากตากุ้งยิง หรือการอักเสบหรือติดเชื้อที่บริเวณเปลือกตาหรือภายในดวงตา การเป็นฝีที่ผิวหนัง เป็นต้นตากุ้งยิงเกิดจากการติดเชื้อแบคทีเรียที่บริเวณต่อมไขมันตรงเปลือกตา ทำให้ต่อมไขมันปวดบวม ถ้ามีหนองอาจจะต้องได้รับการระบายหนองโดยจักษุแพทย์ นอกจากนี้แพทย์จะให้ยาปฏิชีิวนะมาป้ายตาร่วมกับรับประทานยาปฏิชีวนะร่วมด้วยในบางรายที่ดูรุนแรงการกรีดระบายหนองควรทำโดยจักษุแพทย์โดยการกรีดไปตรงต่อมไขมันตรงเปลือกตาที่มีการติดเชื้อและเกิดหนอง หลังจากระบายหนองแล้ว แพทย์มักจะปิดตาเอาไว้ไม่ให้เลือดออกและเพื่อช่วยลดอาการบวมหากเป็นมาเรื้อรัง ปวดบวมที่เปลือกตามาก ตุ่มไม่ยุบไป ควรไปพบจักษุแพทย์ ในระหว่างนี้งดการไปขยี้ตา ประคบเย็นลดปวด ร่วมกับกินยาแก้ปวดได้